Основният проблем на работата в офиса е,
че не контролирате работната си среда
[Начинът по който работим]
Привет! Казвам се Мат и съм директор на Automattic,
компанията зад WordPress.com, Jetpack и WooCommerce.
Имаме над 800 служители, които живеят навсякъде по света:
от Калифорния до Алабама, от Мисисипи, до Тексас, където живея аз.
Също както и в 67 държави:
Канада, Мексико, Индия, Нова Зеландия.
Някои от тях дори избират да нямат дом, а да са номади.
Дали ще живеят в каравана или ще пътуват чрез Airbnbs,
те са на ново място всеки ден, седмица или месец.
Докато имат добър Wi-Fi, ние не се интересуваме къде са те.
Нашият фокус пада върху разпределената работна сила неслучайно.
Това беше съзнателен избор от самото начало.
Забележете, че не използвам думата "отдалечена",
защото това създава усещането, че
някои хора са важни, а други не.
Използвам думата "разпределена" за да опиша какво правим,
всички са на едно ниво.
Считам, че разпределената работна сила
е най-ефективният начин да се построи компания.
Ключът е, че трябва да подхождаме съзнателно.
Когато основахме WordPress.
много от първите 20-на наети бяха хора, които никога не съм виждал на живо.
Но ние общувахме онлайн, понякога с години.
Исках да продължа с това, поради една проста причина.
Вярвам, че талантът и интелигентността
са равномерно разпределени по целия свят.
Но възможностите не са.
В Силициевата долина, големите технологични компании ловят риба
от едно и също езеро или залив.
Компаниите с разпределена работна сила ловят риба от целия океан.
Вместо да наемете някой, израснал в Япония, но живеещ в Калифорния,
можете да наемете някой, който живее, работи,
събужда се и заспива където и да е по света.
Те носят различно разбиране за тази култура
и различен жизнен опит.
В основата на това решение е
желанието да се даде свобода на хората как да работят.
Освен ако не сте на длъжност, където точните часове са важни,
вие можете да направите свой собствен график.
Всеки може да има свой офис, свой прозорец, предпочитана храна
можете да избере дали да има музика или да е тихо.
Можете да изберете температурата в стаята.
Можете да спестите време от пътуване до работа
и да го вложите във важни за вас неща.
Разпределената работна сила е идеална за технологичните компании.
Но често хората ме питат:
"Това работи страхотно за вас, ами всички останали?"
Ако имате офис,
можете да направите някои неща, за да изградите разпределена работна сила.
Първо, документирайте всичко.
В офиса е лесно да се вземе решение на момента,
в кухнята, в коридора.
Но ако хората работят от вкъщи
и някои членове от екипа проведат разговор,
до който те нямат достъп,
те просто ще видят решението без да го разбират.
Винаги оставяйте следа къде сте бил и за какво сте мислил.
Това позволява на другите да ви настигнат там, където сте спрели.
Това позволява на хората от различни часови зони да взаимодействат,
Чудесно е да се мисли за това, като за развиваща се организация,
където хората напускат и се присъединяват.
Опитайте се да общувате, колкото се може повече онлайн.
Когато всичко е споделено и публично, това позволява на новаците бързо да наваксат.
Също така трябва да намерите подходящите инструменти.
Има толкова много приложения и услуги, които спомагат ежедневното общуване,
видео конференции, управлението на проекти.
Нещата, които променят начина ви на работа вече не са предмети.
Това са нещата, до които имате достъп чрез компютъра си.
Така че, експериментирайте с различни неща
и вижте как работят.
Създайте продуктивно време заедно.
В традиционния офис
вие сте на едно и също място 48 седмици в годината
и можете да имате 3 или 4 седмици отпуск.
Ние се опитваме да преобърнем това като правим кратки, но интензивни срещи.
Веднъж годишно правим голямо събиране,
където цялата компания се среща за седмица.
Това е наполовина работа, наполовина забавление.
Основната цел е да свържем хората.
Искаме да се уверим, че всички са на една вълна
и че всички имат дълбока връзка с колегите си.
Когато работят заедно през останалата част от годината,
те ще могат да се обединят чрез разбиране и съпричастност.
И последният съвет:
дайте възможност на хората да направят своя работна среда.
Всеки човек има възнаграждение,
което може да вложи в общо работно пространство
или да си купи кафе, за да не бъде изгонен от кафенето.
Една група от Сиатъл реши да обедини възнагражденията си
и да си наеме работно място на риболовен кей.
Всеки присъединил се към нас получава бонус за да си направи домашен офис.
Това са пари, които той може да вложи в закупуване на подходящ стол, монитор,
организиране на бюрото, така че да бъде в по-продуктивна среда.
Днес има само няколко компании, които имат разпределена работна сила.
След десетилетие или две, предвиждам, че 90% от компаниите,
които ще променят света
ще функционират по този начин.
Те или ще се променят, или ще бъдат заменени от тези които са се променили.
Когато мислите какво да създадете по-нататък,
обмислете как можете да се включите в глобалния талант,
дайте на хората свободата да живеят и работят, където искат
и участвайте пълноценно в това, което създавате заедно.